Diari Oficial de la Generalitat Valenciana


Sumari del DOGV 4156, del 27-12-2001 (2001/12205)

ACORD de 31 d'octubre de 2001 de la Comissió Territorial d'Urbanisme d'Alacant, relatiu a la modificació puntual número 11 de les normes subsidiàries d'Agost, illa escolar centre d'ESO, promogut per l'ajuntament.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12561


Data del document
:   31-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Agost
    * pla d'urbanisme

ACORD de 31 d'octubre de 2001 de la Comissió Territorial d'Urbanisme d'Alacant, relatiu a la modificació puntual número 11 de les normes subsidiàries d'Agost, illa escolar centre d'ESO, promogut per l'ajuntament. [2001/M12228]
  
Vist l'expedient de referència i segons els antecedents i les consideracions següents:
  
Antecedents de fet
  
1. L'expedient de modificació es va sotmetre a informació pública durant un mes, mitjançant acord del ple de l'ajuntament, en sessió de 13 de juliol de 2001, anunciat en el Diari Oficial de la Generalitat Valenciana número 4.067, de 20 d'agost de 2001, i en el diari Información de 21 de juliol de 2001, després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el 27 de setembre de 2001.
  
Aquest expedient és conseqüència de la resolució del director general d'Urbanisme i Ordenació Territorial, el 25 de juliol de 2001, en la qual resol: «No expedir la cèdula d'urbanització sol·licitada per a estudi de detall d'ampliació de l'illa dotacional escolar, i s'emet, per contra, l'informe preliminar a què es refereix l'article 31 de la LRAU», referida a l'expedient PL-01/0858, ja que no s'ha pogut realitzar la modificació pretesa mitjançant l'estudi de detall.
  
Així mateix, el director general d'Urbanisme i Ordenació Territorial, el 25 de juliol de 2001, va resoldre emetre un informe de substitució de la cèdula en el cas de l'expedient PL-01/0165, ja que no es pot expedir la cèdula a l'estudi de detall mentre no s'aprove la modificació de les parcel·les dotacionals objecte del present expedient.
  
2. La documentació està integrada per memòria justificativa, plans d'informació d'estat actual i plans d'ordenació de la modificació proposada.
  
3. L'objecte de la modificació és l'ampliació del viari i de la parcel·la d'ús dotacional, equipament escolar, clau E, a costa d'una part de la parcel·la d'ús espai lliure, parc esportiu, clau D, d'acord amb el desglossament que fa l'article 42 de les normes urbanístiques.
  
Les normes urbanístiques, en l'article 34, apartat 2, permeten, mitjançant l'estudi de detall, variar els requisits d'edificació de la dotació amb unes determinades condicions, i, en l'apartat 3, permeten la substitució d'usos dotacionals sense necessitat de modificar el planejament dels grups i els subgrups que s'estableixen. El canvi de parc esportiu a equipament docent suposa una modificació entre els grups distints, per la qual cosa és necessari modificar el planejament.
  
La proposta qualifica 3.847,42 m2 de dotació, espai lliure, parc esportiu, de dotació, equipament escolar, per a ampliar l'illa escolar inicial de 4.870 m² i aconseguir una parcel·la escolar de 8.717,42 m2, dimensió necessària per a la construcció del centre d'ensenyament secundari que es pretén, i que és d'acord amb les previsions de la conselleria competent en Educació, que ha emés un informe favorable al fi d'aquest expedient el dia 29 de maig de 2001.
  
La proposta també prolonga el carrer del Doctor Pablo Puerto Calpena sobre el sòl qualificat segons el Pla General vigent d'equipament esportiu.
  
La proposta presentada arreplega també la regulació dels articles 34 i 42.3 de la normativa urbanística, i s'indica que la modificació no els afecta en cap aspecte.
  
Les superfícies inicials i finals de la modificació són les següents:
  
 Pla General vigent Proposta
  
Equipaments:
  
RD Esportivorecreatiu 31.380 m² 26.216 m²
  
Ed Educativocultural 4.870 m² 8.717,42 m²
  
Xarxa viària:
  
RV- viària de trànsit 0 m² 1.316,58 m²
  
Totals 36.250 m² 36.250 m²
  
Consideracions tecnicojurídiques
  
1. La tramitació s'ha realitzat de conformitat amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa segons l'article 27 de la LRAU i concordants del seu reglament.
  
3. Les determinacions contingudes en la modificació es consideren en línies generals correctes, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
La modificació manté el sòl dotacional públic i s'ajusten els seus usos detallats a les necessitats del municipi.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual número 11 de les normes subsidiàries d'Agost.
  
Segon
  
Expedir la cèdula a l'expedient PL-01/0165, i figuren com a plans d'informació d'aquesta els plans modificats d'aquest expedient de modificació puntual número 11 de les normes subsidiàries i es considera que la cèdula és per a l'estudi de detall dels volums presentats.
  
Tercer
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 31 d'octubre de 2001.- La secretària de la Comissió Territorial d'Urbanisme: Rosario Berjón Ayuso.